title: Sklep Sveta 2008/178/SZVP z dne 28. januarja 2008 o sklenitvi Sporazuma med Evropsko unijo in Republiko Kamerun o statusu sil pod vodstvom Evropske unije, ki prečkajo ozemlje Republike Kamerun

text:
               1.3.2008

               SL

               Uradni list Evropske unije

               L 57/30

         SKLEP SVETA 2008/178/SZVP
   z dne 28. januarja 2008
   o sklenitvi Sporazuma med Evropsko unijo in Republiko Kamerun o statusu sil pod vodstvom Evropske unije, ki prečkajo ozemlje Republike Kamerun
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Varnostni svet Združenih narodov je 25. septembra 2007 sprejel Resolucijo 1778 (2007), s katero je Evropsko unijo pooblastil, da v Čad in Srednjeafriško republiko za obdobje enega leta, ki se šteje od datuma ugotovitve začetne operativne zmogljivosti, napoti operacijo, ki bo izpolnila mandat, določen v tej resoluciji.

               (2)

               Poleg tega Resolucija 1778 (2007) vse države članice Združenih narodov in zlasti sosednje države Čada in Srednjeafriške republike zavezuje, da omogočijo, da v Čad in Srednjeafriško republiko prosto, neovirano in pravočasno prispe osebje, oprema, živila, zaloge in drugo blago, namenjeno operaciji Evropske unije.

               (3)

               Svet je 15. oktobra 2007 sprejel Skupni ukrep 2007/677/SZVP o vojaški operaciji Evropske unije v Republiki Čad in Srednjeafriški republiki (1) (EUFOR Tchad/RCA).

               (4)

               Znaten del EUFOR Tchad/RCA bo prečkal ozemlje Republike Kamerun.

               (5)

               Predsedstvo se je ob pomoči generalnega sekretarja/visokega predstavnika na podlagi pooblastila Sveta z dne 18. septembra 2007 v skladu s členom 24 Pogodbe o Evropski Uniji pogajalo za sklenitev sporazuma med Evropsko unijo in Republiko Kamerun o statusu sil pod vodstvom Evropske unije, ki prečkajo ozemlje Republike Kamerun.

               (6)

               Ta sporazum je treba odobriti –

         SKLENIL:
   Člen 1
   V imenu Evropske unije se odobri sporazum med Evropsko unijo in Republiko Kamerun o statusu sil pod vodstvom Evropske unije, ki prečkajo ozemlje Republike Kamerun.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 28. januarja 2008

            Za Svet

            Predsednik

         D. RUPEL

      (1)  UL L 279, 23.10.2007, str. 21.
    ---documentbreak---

               1.3.2008

               SL

               Uradni list Evropske unije

               L 57/31

         PREVOD
   SPORAZUM
   med Evropsko unijo in Republiko Kamerun o statusu sil pod vodstvom Evropske unije, ki prečkajo ozemlje Republike Kamerun
   EVROPSKA UNIJA, v nadaljnjem besedilu „EU“,
   na eni strani in
   REPUBLIKA KAMERUN, v nadaljnjem besedilu „država tranzita“,
   na drugi strani,
   v nadaljnjem besedilu „pogodbenici“ STA SE –
   OB UPOŠTEVANJU:

               —

               Resolucije št. 1778 (2007) Varnostnega sveta Združenih narodov z dne 25. septembra 2007,

               —

               Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (EUFOR Tchad/RCA),

               —

               dejstva, da ta sporazum ne bo vplival na pravice in obveznosti, ki jih imata pogodbenici na podlagi mednarodnih sporazumov in drugih instrumentov v zvezi z ustanovitvijo mednarodnih sodišč, vključno s statutom Mednarodnega kazenskega sodišča –

         DOGOVORILI O NASLEDNJEM:
   Člen 1
   Področje uporabe in opredelitve pojmov
   1.   Cilj tega sporazuma je opredeliti, na kakšen način bo osebje in blago EUFOR, namenjeno v Čad in RCA, prešlo ozemlje Republike Kamerun.
   2.   Ta sporazum se uporablja za sile pod vodstvom Evropske unije in njihovo osebje.
   3.   Ta sporazum se uporablja samo na ozemlju države tranzita.
   4.   Za namene tega sporazuma:

               (a)

               „sile pod vodstvom Evropske unije (EUFOR)“ pomenijo vojaško poveljstvo EU in državne kontingente, ki prispevajo k operaciji, njihovo opremo in njihova prevozna sredstva;

               (b)

               „operacija“ pomeni pripravo, ustanovitev in izvršitev vojaške misije ter podporo tej misiji po pooblastilu Varnostnega sveta Združenih narodov na podlagi Resolucije št. 1778 (2007) z dne 25. septembra 2007;

               (c)

               „poveljnik sil EU“ pomeni poveljnika na prizorišču operacije;

               (d)

               „vojaško poveljstvo EU“ pomeni vojaško poveljstvo in njegove sestavne dele, ne glede na to, kje se nahaja, pod poveljstvom vojaških poveljnikov EU, ki poveljujejo ali nadzirajo operacijo;

               (e)

               „nacionalni kontingenti“ pomenijo enote in sestavne dele, ki pripadajo državam članicam Evropske unije in drugim državam, ki sodelujejo v operaciji;

               (f)

               „osebje EUFOR“ pomeni civilno in vojaško osebje, dodeljeno EUFOR, osebje, napoteno zaradi priprave operacije, in osebje, ki ga v okviru operacije pošilja država pošiljateljica ali institucija EU in je, če v tem sporazumu ni drugače predvideno, prisotno na ozemlju države tranzita; ne vključuje pa lokalnega osebja in osebja mednarodnih pogodbenih dobaviteljev;

               (g)

               „lokalno osebje“ pomeni državljane ali osebe s stalnim prebivališčem v državi tranzita;

               (h)

               „objekti“ pomenijo vse prostore, nastanitvene objekte in zemljišča, ki jih potrebuje EUFOR in njegovo osebje;

               (i)

               „država pošiljateljica“ pomeni državo, ki je EUFOR zagotovila državni kontingent.

         Člen 2
   Splošne določbe
   1.   EUFOR in člani osebja EUFOR spoštujejo zakone in predpise države tranzita in se vzdržujejo vsakršnih dejanj ali dejavnosti, ki niso združljive s cilji tega sporazuma.
   2.   EUFOR vlado države tranzita redno obvešča o številu in istovetnosti članov svojega osebja, ki se nahajajo na ozemlju države tranzita.
   Člen 3
   Dokazovanje istovetnosti
   1.   Osebje EUFOR mora imeti ves čas pri sebi potne liste ali vojaške osebne izkaznice.
   2.   Vozila, letala, plovila in druga prevozna sredstva EUFOR morajo biti opremljena z razločno razpoznavnimi oznakami in/ali registrskimi tablicami, o katerih morajo biti obveščeni pristojni organi zadevne države tranzita.
   3.   EUFOR ima pravico, da izobesi zastavo Evropske unije in objekte, vozila in druga prevozna sredstva opremi z oznakami kot so vojaške oznake, nazivi in uradni simboli. Na uniformah osebja EUFOR mora biti jasno prepoznaven znak EUFOR. Državne zastave ali oznake nacionalnih kontingentov, ki sestavljajo operacijo, so lahko vidne v prostorih EUFOR, na vozilih in drugih prevoznih sredstvih ter uniformah v skladu z odločitvijo, ki jo sprejme vodja sil EU.
   Člen 4
   Prehod meje in gibanje na ozemlju države tranzita
   1.   Za vstop na ozemlje države tranzita potrebuje osebje EUFOR dokumente iz člena 3(1), pri prvem vstopu pa posamezni ali skupinski potni nalog, ki ga izda EUFOR. Za osebje ne veljajo predpisi glede vizumov. Pri vstopu ali izstopu ter na ozemlju države tranzita zanje ne veljajo predpisi v zvezi z izseljevanjem, priseljevanjem in carinsko kontrolo.
   2.   Za člane osebja EUFOR se ne uporabljajo predpisi države tranzita o registraciji in nadzoru tujcev, vendar to osebje ni upravičeno do pridobitve kakršnih koli pravic do stalnega prebivališča ali začasnega bivališča na ozemlju države tranzita.
   3.   Seznam premoženja in prevoznih sredstev EUFOR v podporo operaciji, ki vstopajo na ozemlje države tranzita, se v informativne namene pošlje državi tranzita. Premoženje in prevozna sredstva so za hitro identifikacijo označena s prepoznavnim znakom EUFOR. Država tranzita EUFOR olajša upravne in carinske formalnosti. EUFOR ni treba priložiti drugih carinskih dokumentov, prav tako pa je oproščen vseh inšpekcijskih pregledov.
   4.   Osebje EUFOR na ozemlju države tranzita lahko vozi motorna vozila ter upravlja plovila in letala, če ima ustrezna veljavna državna, mednarodna ali vojaška vozniška dovoljenja, dovoljenja za upravljanje ladij ali pilotske licence.
   5.   Država tranzita za namene operacije zagotovi EUFOR in osebju EUFOR svobodo gibanja in potovanja po svojem ozemlju, in sicer po koridorjih za prečkanje, dogovorjenimi v sporazumih iz člena 18, vključno s svojim teritorialnim morjem in zračnim prostorom. Svoboda gibanja na morju države tranzita vključuje ustavljanje in zasidranje v vseh okoliščinah.
   6.   EUFOR lahko za namene operacije uporablja javne ceste, mostove, trajekte, letališča in pristanišča brez plačila pristojbin, davkov in podobnih dajatev. EUFOR ni oproščen plačila stroškov tehtanja, cestnin in pristaniške pristojbine za obdelavo podatkov, pri čemer je plačilo urejeno v sporazumih iz člena 18.
   Člen 5
   Privilegiji in imunitete, ki jih država tranzita zagotovi EUFOR
   1.   Objekti EUFOR so nedotakljivi. Zastopniki države tranzita vanje nimajo dostopa brez dovoljenja poveljnika sil EU.
   2.   Objekti EUFOR, njihova oprema in drugo pripadajoče premoženje ter prevozna sredstva ne smejo biti predmet preiskav, zasegov, zaplemb ali izvršb.
   3.   EUFOR ne sprejema ubežnikov, ki jih iščejo pravosodni organi države tranzita.
   4.   Lastnina in premoženje EUFOR uživajo imuniteto pred vsakršno obliko pravnih postopkov.
   5.   Arhiv in dokumentacija EUFOR sta nedotakljiva.
   6.   Uradna korespondenca EUFOR je nedotakljiva. Uradna korespondenca pomeni vso korespondenco, ki se nanaša na operacijo in njeno izvajanje.
   7.   EUFOR ter vsi ponudniki in izvajalci, ki niso iz države tranzita, so oproščeni plačila vseh nacionalnih, regionalnih in občinskih pristojbin, davkov ali podobnih dajatev za vse kupljeno in uvoženo blago, opravljene storitve ter uporabo prostorov za namene operacije.
   8.   Država tranzita dovoli vnos izdelkov, potrebnih za operacijo, in odobri oprostitev plačila vseh carinskih dajatev, pristojbin, davkov, razen pristaniških pristojbin za obdelavo podatkov iz člena 4(6), ali podobnih dajatev, z izjemo stroškov za skladiščenje, prevoze in podobne storitve.
   Člen 6
   Privilegiji in imunitete, ki jih država tranzita zagotovi osebju EUFOR
   1.   Osebju EUFOR se ne sme na kakršen koli način odvzeti prostosti, prav tako ne sme biti pridržano.
   2.   Dokumenti, korespondenca in lastnina osebja EUFOR so nedotakljivi, razen v primeru izvršilnih ukrepov, dovoljenih v skladu s členom 6.
   3.   Osebje EUFOR uživa imuniteto pred kazensko jurisdikcijo države tranzita.
   Imuniteto pred kazensko jurisdikcijo lahko odvzame, odvisno od primera, država pošiljateljica ali zadevna institucija EU. Tak odvzem mora zmeraj biti jasno izražen.
   4.   Osebje EUFOR uživa imuniteto pred civilno in upravno jurisdikcijo države tranzita za vsa dejanja, povezana z izvajanjem uradnih dolžnosti. V primeru kakršnega koli civilnega postopka proti osebju EUFOR pred katerim koli sodiščem države tranzita, morajo biti o tem obveščeni poveljnik sil EU in pristojni organi države pošiljateljice ali institucije EU. Pred začetkom postopka na sodišču in po pridobitvi uradnega mnenja pristojnih organov države tranzita, morajo poveljnik sil EU in pristojni organi države pošiljateljice ali institucije EU sodišču potrditi, ali je osebje EUFOR zadevno dejanje izvršilo pri opravljanju službenih dolžnosti.
   Če je bilo dejanje izvršeno pri opravljanju službenih dolžnosti, se postopek ne začne in se uporabljajo določbe iz člena 15. Če dejanje ni bilo izvršeno pri opravljanju službenih dolžnosti, se postopek lahko nadaljuje. Potrdila poveljnika sil EU in pristojnih organov države pošiljateljice ali institucije EU so vezana na jurisdikcijo države tranzita, ki jih ne more spodbijati.
   Če postopek sproži osebje EUFOR, se to ne more sklicevati na imuniteto pred jurisdikcijo glede katerega koli nasprotnega tožbenega predloga, povezanega z glavnim tožbenim predlogom.
   5.   Osebju EUFOR ni treba pričati.
   6.   V zvezi z osebjem EUFOR se ne smejo izvajati nobeni izvršilni ukrepi, razen v primerih, če je proti njim sprožen civilni postopek, ki ni povezan z njihovimi uradnimi dolžnostmi. Lastnina osebja EUFOR, ki je na podlagi potrdila poveljnika sil EU določena kot potrebna za izvajanje uradnih dolžnosti, ne more biti zasežena zaradi izpolnitve sodbe, sklepa ali ukaza. V civilnih postopkih za osebje EUFOR ne veljajo nobene omejitve glede osebne svobode ali prisilni ukrepi.
   7.   Imuniteta osebja EUFOR pred jurisdikcijo države tranzita ne pomeni tudi imunitete pred jurisdikcijo zadevne države pošiljateljice.
   8.   Glede na opravljanje dolžnosti za EUFOR za osebje EUFOR ne veljajo določbe o socialni varnosti, ki veljajo v državi tranzita.
   9.   Osebje EUFOR je v državi tranzita oproščeno vseh oblik davka na plačo in prejemke, ki jih prejema od EUFOR ali države pošiljateljice, kot tudi davka na katere koli prejemke, ki jih prejema izven ozemlja države tranzita.
   10.   Država tranzita v skladu z zakoni in predpisi, ki jih lahko sprejme, dovoli vnos izdelkov za osebno uporabo osebja EUFOR in zanje odobri oprostitev plačila vseh carinskih dajatev, davkov in podobnih dajatev, z izjemo stroškov za skladiščenje, prevoze in podobne storitve.
   Osebne prtljage osebja EUFOR se ne sme pregledati, razen v primeru upravičenega suma, da vsebuje izdelke, ki ne spadajo med izdelke za osebno rabo osebja EUFOR, ali izdelke, katerih uvoz in izvoz sta prepovedana z zakonom ali kontrolirana karantenskimi predpisi države tranzita. Takšen pregled se lahko izvede samo v prisotnosti osebja EUFOR ali pooblaščenega predstavnika EUFOR.
   Člen 7
   Lokalno osebje
   Lokalno osebje ne uživa nikakršnih privilegijev ali imunitete. Vendar pa država tranzita izvaja jurisdikcijo na tak način, da ne vpliva prekomerno na izvajanje nalog operacije.
   Člen 8
   Kazenska jurisdikcija
   Pristojni organi države pošiljateljice imajo glede osebja EUFOR, za katerega velja ustrezna zakonodaja države pošiljateljice, na ozemlju države tranzita in v sodelovanju z njenimi pristojnimi organi pravico izvajati kazensko jurisdikcijo in disciplinska pooblastila, ki jim jih daje zakonodaja pošiljateljice.
   Člen 9
   Uniforma in oborožitev
   1.   Nošenje uniforme določajo pravila, ki jih sprejme poveljnik sil EU.
   2.   Vojaško osebje EUFOR sme nositi primerno osebno lahko orožje in strelivo na podlagi ukaza. Seznam tega orožja in njegovih imetnikov se sporoči pristojnim organom države tranzita.
   Člen 10
   Podpora države tranzita in sklepanje pogodb
   1.   Država tranzita je EUFOR pripravljena nuditi pomoč pri iskanju primernih objektov, če jo za to zaprosi.
   2.   Država tranzita EUFOR brezplačno zagotovi objekte, ki so v njeni lasti, če jih ima na razpolago, in če EUFOR te objekte potrebuje za vodenje upravnih ali operativnih dejavnosti.
   3.   Država tranzita v okviru svojih zmogljivosti podpira in pomaga pri pripravi, vzpostavitvi, izvedbi in podpori operacije. Varnostni ukrepi, ki jih uvede država v tranzitu za izvajanje določb iz člena 13(1), so brezplačni.
   4.   Zakonodaja, na podlagi katere EUFOR v državi tranzita sklepa pogodbe, je nacionalna zakonodaja države tranzita. Postopek za reševanje sporov iz člena 15 (3), (4) in (5) se uporablja za spore, do katerih pride pri izvajanju teh pogodb.
   5.   Država tranzita omogoča lažje izvajanje pogodb, ki jih EUFOR za namene operacije sklene s poslovnimi subjekti.
   Člen 11
   Spremembe v objektih
   1.   EUFOR lahko, če to zahteva tranzit in za čas trajanja operacije, gradi ali spreminja objekte, v skladu z sporazumi iz člena 18.
   2.   Država tranzita od EUFOR ne more zahtevati povračila za takšne gradnje in spremembe, razen če so bili prvotni objekti močno poškodovani.
   Člen 12
   Umrli člani osebja EUFOR
   1.   Poveljnik sil EU ima pravico poskrbeti in urediti vse potrebno za vrnitev umrlih članov osebja EUFOR, skupaj z vso osebno lastnino umrle osebe, v domovino.
   2.   Na umrlem članu osebja EUFOR ni mogoče izvajati obdukcije brez soglasja zadevne države in prisotnosti predstavnika EUFOR in/ali zadevne države.
   3.   Država tranzita in EUFOR v največji možni meri sodelujeta, da zagotovita čimprejšnjo vrnitev umrle osebe v domovino.
   Člen 13
   Varnost EUFOR in vojaška policija
   1.   Država tranzita sprejme ustrezne ukrepe za zagotovitev varnosti EUFOR in njegovega osebja.
   2.   EUFOR je pooblaščen za sprejetje potrebnih ukrepov za zaščito svojih objektov in je zavezan k tesnemu sodelovanju s pristojnimi organi države tranzita.
   3.   Nacionalni kontingenti lahko uporabijo osebje kriminalistične policije za preiskave, potrebne za izvajanje kazenske jurisdikcije iz člena 8.
   Člen 14
   Sporočanje
   1.   EUFOR lahko namesti radijske oddajnike in sprejemnike ter satelitske sisteme in z njimi upravlja. Da bi se izognili sporom glede uporabe ustreznih frekvenc, EUFOR sodeluje s pristojnimi organi države tranzita. Dostop do frekvenc se podeli v skladu z veljavno zakonodajo države tranzita.
   2.   EUFOR ima za namene izvajanja operacije pravico do neomejenih komunikacij po radijskih valovih (vključno s satelitskimi, mobilnimi in ročnimi radijskimi napravami), prek telefonov, telegrafov, telefaksov in drugih sredstev, kakor tudi pravico namestiti naprave, potrebne za vzdrževanje internih komunikacij in komunikacij med zmogljivostmi EUFOR.
   3.   EUFOR lahko ustrezno prilagodi svoje prostore za dostavo in pošiljanje pošte EUFOR in/ali osebju EUFOR.
   Člen 15
   Odškodninski zahtevki za primere smrti, poškodb, škode in izgube
   1.   Odškodninske zahtevke za primere škode ali izgubo civilne ali vladne lastnine ter odškodninske zahtevke za primere smrti ali poškodb oseb ter škode ali izgube lastnine EUFOR, nastale zaradi potreb tranzita, se reši sporazumno.
   2.   Zahtevke pravnih ali fizičnih oseb države tranzita se pošlje EUFOR prek pristojnih organov države tranzita. V primeru zahtevkov s strani EUFOR pa se jih pošlje pristojnim organom države tranzita.
   3.   Če ni mogoče doseči poravnave, je treba zahtevek predložiti komisiji za pritožbe, ki je sestavljena iz enakega števila predstavnikov EUFOR in predstavnikov države tranzita. Reševanje zahtevkov poteka na osnovi skupnega dogovora.
   4.   Kadar tudi v okviru komisije za pritožbe ni mogoče doseči rešitve, se spor reši na arbitražnem razsodišču, katerega odločitev je zavezujoča.
   5.   Arbitražno razsodišče je sestavljeno iz treh razsodnikov, enega določi država tranzita in enega EUFOR, tretjega pa skupaj določita država tranzita in EUFOR. Če ena od pogodbenic ne določi razsodnika v roku dveh mesecev ali v primeru, če ni mogoče doseči soglasja med državo tranzita in EUFOR glede imenovanja tretjega razsodnika, tega določi predsednik Sodišča Evropskih skupnosti.
   6.   EUFOR in upravni organi države tranzita sklenejo upravni sporazum, v katerem določijo pristojnosti in naloge komisije za pritožbe in razsodišča, postopke, ki jih ta organa uporabljata, in pogoje za vlaganje zahtevkov.
   Člen 16
   Povezave in spori
   1.   Vsa vprašanja v zvezi z uporabo tega sporazuma obravnavajo skupaj predstavniki EUFOR in pristojni organi države tranzita.
   2.   Če predhodno ni mogoče doseči rešitve sporov v zvezi z razlago ali uporabo tega sporazuma, jih država tranzita in predstavniki EU rešujejo izključno po diplomatski poti.
   Člen 17
   Druge določbe
   1.   Kadar se ta sporazum nanaša na imunitete, privilegije in pravice EUFOR in osebja EUFOR, vlada države tranzita odgovarja za to, da jih njeni pristojni organi ustrezno izvajajo in spoštujejo.
   2.   Nobena določba tega sporazuma ne pomeni odstopanja od pravic, ki so državam članicam EU ali drugim državam, ki dajejo svoj prispevek k EUFOR, priznane v drugih sporazumih, in jih zato tudi ni mogoče tako razlagati.
   Člen 18
   Izvedbena pravila
   Za namene izvajanja tega sporazuma lahko poveljnik sil EU in upravni organi države tranzita sklenejo ločene sporazume o operativnih, upravnih in tehničnih zadevah.
   Člen 19
   Začetek veljavnosti in prenehanje
   1.   Ta sporazum začne veljati od dneva podpisa in ostane v veljavi do datuma odhoda zadnjega člana osebja EUFOR, o čemer EUFOR obvesti organe države tranzita.
   2.   Ne glede na odstavek 1 je treba v primeru, če je osebje EUFOR začelo opravljati naloge pred začetkom veljavnosti tega sporazuma, določbe v členu 4(6), členu 5(1) in (2) ter (4) kakor tudi (7) in (8), členu 6(1), (3), (4), (6) in (8) do (10), členu 10(2), členu 11, členu 13(1), (2) in (3) ter členu 15 uporabljati od dneva napotitve prvega člana osebja EUFOR.
   3.   Sporazum se lahko spremeni na podlagi obojestranskega pisnega dogovora med pogodbenicama.
   4.   Prenehanje tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem.

      V Yaoundeju, dne 6. februarja 2008 v štirih izvirnikih v francoskem in angleškem jeziku, pri čemer sta obe različici enako verodostojni.

            Za Evropsko unijo

            Za državo tranzita


title: 2012/108/EU: Sklep Sveta z dne 14. decembra 2011 o podpisu Sporazuma v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine v imenu Unije in o njegovi začasni uporabi

text:
                  29.2.2012

                  SL

                  Uradni list Evropske unije

                  L 57/52

         SKLEP SVETA
         z dne 14. decembra 2011
         o podpisu Sporazuma v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine v imenu Unije in o njegovi začasni uporabi
         (2012/108/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Glede na to, da je dostop do surovin za Unijo gospodarsko pomemben in glede na to, da je Ruska federacija pomembna dobaviteljica surovin za Unijo, je Komisija z Rusko federacijo v pogajanjih dosegla, da je slednja sprejela zaveze za znižanje ali odpravo izvoznih dajatev, ki se trenutno uporabljajo.

                     (2)

                     Te zaveze, ki se vključijo v Protokol o pristopu Ruske federacije k Svetovni trgovinski organizaciji (STO), ne zajemajo surovin, za katere Ruska federacija trenutno ne uporablja izvoznih dajatev.

                     (3)

                     Za zmanjšanje tveganja, da bi Ruska federacija v prihodnosti uvedla nove izvozne dajatve, in posledičnega učinka na dobavo surovin je Komisija v imenu Unije v pogajanjih z Rusko federacijo dosegla Sporazum v obliki izmenjave pisem o uvedbi ali zvišanju izvoznih dajatev za surovine (v nadaljnjem besedilu: Sporazum).

                     (4)

                     Sporazum bi bilo treba podpisati.

                     (5)

                     Zaradi potrebe po zagotovitvi, da se zaveze Ruske federacije v zvezi z novimi izvoznimi dajatvami za surovine uporabljajo od datuma pristopa Ruske federacije k STO bi bilo treba Sporazum uporabljati začasno do zaključka postopkov, potrebnih za njegovo sklenitev –

               SPREJEL NASLEDNJI SKLEP:

            Člen 1
            Podpis Sporazuma v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine se odobri v imenu Unije, s pridržkom sklenitve navedenega sporazuma.
            Besedilo Sporazuma je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Sporazum se v skladu z njegovimi določbami začasno uporablja od datuma pristopa Ruske federacije k STO do zaključka postopkov, potrebnih za sklenitev Sporazuma (1).

            Člen 4
            Ta sklep začne veljati na dan sprejetja.

            V Ženevi, 14. decembra 2011

                  Za Svet

                  Predsednik

               M. NOGAJ

            (1)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Komisije z dne 5. avgusta 2002 o spremembi Sklepa 2000/137/ES o sprejemu zavez, ponujenih v povezavi s protidampinškim postopkom v zvezi z uvozom nekaterih brezšivnih cevi iz železa ali nelegiranega jekla s poreklom iz Hrvaške in Ukrajine, ter o umiku zaveze

text:
Pomembno pravno obvestilo

|

32002D0669

Uradni list L 228 , 24/08/2002 str. 0020 - 0021

		Sklep Komisijez dne 5. avgusta 2002o spremembi Sklepa 2000/137/ES o sprejemu zavez, ponujenih v povezavi s protidampinškim postopkom v zvezi z uvozom nekaterih brezšivnih cevi iz železa ali nelegiranega jekla s poreklom iz Hrvaške in Ukrajine, ter o umiku zaveze(2002/669/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1], kakor je bila nazadnje spremenjena z Uredbo (ES) št. 2238/2000 [2], in zlasti člena 8 Uredbe,po posvetovanju s Svetovalnim odborom,ob upoštevanju naslednjega:A. PREDHODNI POSTOPEK(1) 19. novembra 1998 je Komisija začela protidampinški postopek v zvezi z uvozom nekaterih brezšivnih cevi iz železa ali nelegiranega jekla [3] s poreklom, med drugim, iz Ukrajine.(2) Iz tega postopka je sledila uvedba protidampinške dajatev z Uredbo Sveta (ES) št. 348/2000 [4] februarja 2000 z namenom odprave škodljivih učinkov dampinga.(3) Vzporedno je Komisija s Sklepom št. 2000/137/ES [5] sprejela skupno cenovno zavezo do določenega praga obsega od treh ukrajinskih izvoznikov, Dnepropetrovsk Tube Works (DTW), Nikopol Pivdennotrubny Works (kasneje spremenjeno v Nikopolsky Seamless Tube Plant, Niko Tube [6] in Nizhnedneprovsky Tube Rolling Plant (NTRP), katerih izdelki so bili oproščeni protidampinške dajatve s členom 2(1) Uredbe (ES) št. 348/2000.B. PROSTOVOLJNI UMIK SKUPNE ZAVEZE(4) DTW, Niko Tube in NTRP so obvestili Komisijo, da želijo umakniti to skupno zavezo. V skladu s tem je treba imena DTW, Niko Tube in NTRP izbrisati s seznama podjetij, katerih izdelki so oproščeni protidampinške dajatve po členu 1 Sklepa 2000/137/ES.(5) Vzporedno z navedenim sklepom je Svet z Uredbo (ES) št. 1515/2002 [7] tudi odpravil oprostitev protidampinške dajatve, odobreno DTW, Niko Tube oz. NTRP, s spremembo člena 2 Uredbe (ES) št. 348/2000 –SPREJELA NASLEDNJI SKLEP:Člen 1Skupna zaveza, sprejeta s strani Dnepropetrovsk Tube Works, Nikopol Pivdennotrubny Works (kasneje spremenjeno v Nikopolsky Seamless Tube Plant, "Niko Tube") in Nizhnedneprovsky Tube Rolling Plant (NTRP), se umakne.Člen 2Tabela iz člena 1 Sklepa št. 2000/137/ES se zamenja z naslednjo tabelo:"Država | Proizvajalec | Dodatna oznaka TARIC |Hrvaška | Željezara Sisak d.d., Sisak | A064" |Člen 3Ta odločba se začne uporabljati dan po objavi v Uradnem listu Evropskih skupnosti.V Bruslju, 5. avgusta 2002Za KomisijoPascal LamyČlan Komisije[1] UL L 56, 6.3.1996, str. 1.[2] UL L 257, 11.10.2000, str. 2.[3] UL C 353, 19.11.1998, str. 13.[4] UL L 45, 17.2.2000, str. 1.[5] UL L 46, 18.2.2000, str. 34.[6] UL C 198, 13.7.2001, str. 2.[7] UL L 228, 24.8.2002, str. 8.--------------------------------------------------


title: 2006/884/ES: Sklep Komisije z dne 6. decembra 2006 o določitvi stališča Skupnosti glede sklepa o sprejetju poslovnika Skupnega odbora, ustanovljenega v skladu s Sporazumom med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo

text:
               7.12.2006

               SL

               Uradni list Evropske unije

               L 341/39

      SKLEP KOMISIJE

   z dne 6. decembra 2006
   o določitvi stališča Skupnosti glede sklepa o sprejetju poslovnika Skupnega odbora, ustanovljenega v skladu s Sporazumom med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo
   (2006/884/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2004/425/ES (1) z dne 21. aprila 2004 o sklenitvi Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo (v nadaljevanju „Sporazum“) in zlasti člena 3(2) Sklepa,
   ob upoštevanju naslednjega:

               (1)

               Komisija se je v okviru sprejetja stališča Skupnosti posvetovala s posebnim odborom, ki ga imenuje Svet.

               (2)

               Člen 7(2) Sporazuma določa, da Skupni odbor, ustanovljen v skladu s členom 7 Sporazuma, oblikuje svoj poslovnik –

         SKLENILA:
   Edini člen
   Stališče, ki ga Evropska skupnost sprejme v zvezi s sklepom o sprejetju poslovnika Skupnega odbora, ustanovljenega v skladu s členom 7 Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo, temelji na osnutku sklepa Skupnega odbora, ki je priložen k temu sklepu.

      V Bruslju, 6. decembra 2006

            Za Komisijo

         Peter MANDELSON

            Član Komisije

      (1)  UL L 150, 30.4.2004, str. 42.

      PRILOGA
      „
            OSNUTEK
            SKLEP št. …/… O SPREJETJU POSLOVNIKA SKUPNEGA ODBORA, USTANOVLJENEGA V SKLADU S SPORAZUMOM MED EVROPSKO SKUPNOSTJO IN ZDRUŽENIMI DRŽAVAMI AMERIKE
            o vzajemnem priznavanju spričevala o skladnosti za pomorsko opremo
            SKUPNI ODBOR JE –
            ob upoštevanju Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo, in zlasti člena 7 Sporazuma,
            ob upoštevanju, da člen 7(2) Sporazuma določa, da Skupni odbor oblikuje svoj poslovnik –
            SPREJEL NASLEDNJI SKLEP:

                        1.

                        Sprejme se poslovnik Skupnega odbora, kot je določen v Prilogi k temu sklepu.

               Ta sklep, sestavljen v dvojniku, podpišejo predstavniki Skupnega odbora, ki so pooblaščeni, da v imenu pogodbenic spremenijo Sporazum. Ta sklep začne veljati na dan zadnjega podpisa.
               Podpisano v Washingtonu, dne

                     V imenu Združenih držav Amerike

               Podpisano v Bruslju, dne

                     V imenu Evropske skupnosti

            PRILOGA

               POSLOVNIK SKUPNEGA ODBORA, USTANOVLJENEGA V SKLADU S SPORAZUMOM MED EVROPSKO SKUPNOSTJO IN ZDRUŽENIMI DRŽAVAMI AMERIKE
               o vzajemnem priznavanju spričevala o skladnosti za pomorsko opremo
               Člen 1
               Predsedovanje
               Skupnemu odboru skupaj predsedujeta predstavnik Evropske skupnosti in predstavnik Združenih držav Amerike.
               Člen 2
               Seje
               1.   Skupni odbor se sestaja redno vsaj enkrat letno na za obe strani sprejemljiv datum. Če ena od pogodbenic meni, da so potrebne dodatne seje, druga pogodbenica v največji možni meri zahtevku za sejo ugodi.
               2.   Pogodbenici sta izmenično gostiteljici sej, razen če ni dogovorjeno drugače. Seje lahko potekajo v obliki telekonferenc ali videokonferenc, če se pogodbenici tako dogovorita.
               3.   Seje Skupnega odbora sklicujeta sopredsednika.
               4.   Sopredsednika določita datum seje in izmenjata dokumente v času, potrebnem za zagotovitev ustreznih priprav, če je mogoče, tri tedne pred sejo.
               5.   Pogodbenica, ki je gostiteljica seje ali zahteva videokonferenco ali telekonferenco, je odgovorna za logistiko.
               Člen 3
               Delegacije
               Pogodbenici se vsaj en teden pred sejo medsebojno uradno obvestita o predvideni sestavi svojih delegacij.
               Člen 4
               Dnevni red sej
               1.   Sopredsednika za vsako sejo pripravita začasni dnevni red najpozneje 14 dni pred sejo. Začasni dnevni red vključuje točke, za katere eden od predsedujočih prejme zahtevek za njihovo vključitev na dnevni red najpozneje 14 dni pred sejo.
               2.   Obe pogodbenici lahko dodata točke na začasni dnevni red kadar koli pred sejo, če se druga pogodbenica s tem strinja. Če je mogoče, pogodbenica drugi pogodbenici pisno poda zahtevek za uvrstitev točke na začasni dnevni red. Takim zahtevkom se, kolikor je mogoče, ugodi.
               3.   Sopredsednika sprejmeta dokončni dnevni red na začetku vsake seje. Točke, razen tistih, ki so na začasnem dnevnem redu, se lahko uvrstijo na dnevni red, če se pogodbenici strinjata in se po možnosti odobrijo.
               Člen 5
               Zapisniki s sej
               1.   Sopredsednik pogodbenice, ki je gostiteljica seje, čim prej pripravi osnutek zapisnika vsake seje.
               2.   Zapisnik za vsako točko na dnevnem redu praviloma navaja:

                           (a)

                           dokumentacijo, predloženo Skupnemu odboru;

                           (b)

                           izjave, zapis katerih je zahtevala pogodbenica; ter

                           (c)

                           sprejete sklepe in sklepne ugotovitve, sprejete v zvezi s posamezno točko.

                     3.   Zapisnik navaja tudi posameznike sodelujočih delegacij, z navedbo ministrstva ali agencije, ki jo ti zastopajo.
               4.   Sopredsednika odobrita zapisnik.
               Člen 6
               Sklepi Skupnega odbora
               1.   Skupni odbor odloča s soglasjem.
               2.   Skupni odbor lahko s pisnim postopkom sprejeme sklep v času izven formalnih sej Skupnega odbora.
               3.   Sklepe Skupnega odbora se naslovi ‚Sklepi‘, sledi jim zaporedna številka in opis vsebine. Navede se tudi datum začetka veljavnosti sklepa. Sklepe podpišejo predstavniki Skupnega odbora, ki so pooblaščeni za delovanje v imenu pogodbenic. Sklepi se sestavijo v dvojniku, pri čemer sta obe besedili enako verodostojni.
               Člen 7
               Posvetovanje s strokovnjaki
               Odbor se lahko o določenem vprašanju posvetuje s strokovnjaki, če se pogodbenici strinjata.
               Člen 8
               Stroški
               1.   Obe pogodbenici sta odgovorni za stroške, ki nastanejo zaradi njunih udeležb na sejah Skupnega odbora, vključno s stroški za osebje, potnimi stroški, dnevnicami ter poštnimi in telekomunikacijskimi stroški.
               2.   Druge stroške, ki nastanejo zaradi organizacije sej, običajno krije pogodbenica, ki je gostiteljica seje.
               Člen 9
               Upravni postopki
               1.   Seje Skupnega odbora niso odprte za javnost, razen če pogodbenici odločita drugače.
               2.   Zapisniki in drugi dokumenti Skupnega odbora se za namene zaupnosti štejejo za informacije, izmenjane v skladu s členom 17 Sporazuma.
               3.   Če se sopredsednika strinjata, se lahko povabi udeležence, ki niso uradniki pogodbenic, za katere prav tako velja člen 17 Sporazuma.
               4.   Pogodbenici lahko organizirata javne informativne predstavitve ali kako drugače obvestita zainteresirane posameznike o sklepih sej Skupnega odbora.

         “


title: 2012/801/EU: Sklep Evropskega parlamenta z dne 23. oktobra 2012 o zaključku poslovnih knjig Evropske agencije za varnost hrane za proračunsko leto 2010

text:
               20.12.2012

               SL

               Uradni list Evropske unije

               L 350/81

         SKLEP EVROPSKEGA PARLAMENTA
   z dne 23. oktobra 2012
   o zaključku poslovnih knjig Evropske agencije za varnost hrane za proračunsko leto 2010
   (2012/801/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost hrane za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2010, skupaj z odgovori agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju svojega sklepa z dne 10. maja 2012 (2) o odlogu sklepa o podelitvi razrešnice glede izvrševanja proračuna Evropske agencije za varnost hrane za proračunsko leto 2010, svoje resolucije, ki spremlja sklep, in odgovorov izvršne direktorice Evropske agencije za varnost hrane,

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 (4) o ustanovitvi Evropske agencije za varnost hrane, in zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju skupne izjave o decentraliziranih agencijah in k njej priloženega skupnega pristopa, ki je bila dogovorjena junija 2012 med Evropskim parlamentom, Svetom in Komisijo na podlagi dela medinstitucionalne delovne skupine za decentralizirane agencije, oblikovane marca 2009, in zlasti razdelkov o upravljanju, dejavnostih, načrtovanju, odgovornosti in preglednosti skupnega pristopa,

               —

               ob upoštevanju člena 77 in Priloge VI Poslovnika,

               —

               ob upoštevanju drugega poročila Odbora za proračunski nadzor in mnenja Odbora za okolje, javno zdravje in varnost hrane (A7-0299/2012),

               1.

               odobri zaključek poslovnih knjig Evropske agencije za varnost hrane za proračunsko leto 2010;

               2.

               naroči svojemu predsedniku, naj ta sklep posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 106.

      (2)  UL L 286, 17.10.2012, str. 367.

      (3)  UL L 248, 16.9.2002, str. 1.

      (4)  UL L 31, 1.2.2002, str. 1.

      (5)  UL L 357, 31.12.2002, str. 72.


title: 2005/527/ES: Sklep Sveta z dne 2. junija 2005 o sklenitvi Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti

text:
               22.7.2005

               SL

               Uradni list Evropske unije

               L 192/84

      SKLEP SVETA

   z dne 2. junija 2005
   o sklenitvi Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti
   (2005/527/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 13, 71, 80, 95, 127, 137, 149, 150, 151, 152, 153, 157, 166, 175, 280 in 308 v povezavi z drugim stavkom prvega pododstavka člena 300(2), drugim pododstavkom člena 300(3) in členom 300(4) Pogodbe,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)(2)(3)(4)(5)(6)(7)(8)(9)

               Evropski svet iz Soluna je junija 2003 potrdil „Solunsko agendo za države zahodnega Balkana: približevanje evropskemu združevanju“, ki je predvidela, da bodo programi Skupnosti odprti za države, ki sodelujejo v Procesu stabilizacije in pridruževanja (PSP) v skladu z načeli, določenimi za sodelovanje držav kandidatk.V svojem sporočilu „Priprava sodelovanja držav zahodnega Balkana v programih in agencijah Skupnosti“ je Komisija zagovarjala, da se z Albanijo, Bosno in Hercegovino, Hrvaško, Nekdanjo jugoslovansko republiko Makedonijo ter Srbijo in Črno goro sklenejo okvirni sporazumi o splošnih načelih glede sodelovanja vsake od teh držav v programih Skupnosti.V skladu s pogajalskimi smernicami, ki jih je Svet sprejel 29. aprila 2004, se je v imenu Skupnosti Komisija s Srbijo in Črno goro pogajala o Okvirnem sporazumu o splošnih načelih za sodelovanje Srbije in Črne gore v programih Skupnosti.Ta sporazum je bil v imenu Skupnosti podpisan 22. novembra 2004 v Bruslju, s pridržkom morebitne poznejše sklenitve.Za nekatere programe iz Sporazuma so v skladu s Pogodbo predvidene le pristojnosti iz člena 308.Posebne pogoje glede sodelovanja Srbije in Črne gore v programih Skupnosti, zlasti finančni prispevek, ki ga mora plačati, mora v imenu Skupnosti določiti Komisija. Pri tem mora Komisiji pomagati poseben odbor, ki ga imenuje Svet.Srbija in Črna gora lahko v skladu z Uredbo (ES) št. 2666/2000 z dne 5. decembra 2000 o pomoči za Albanijo, Bosno in Hercegovino, Hrvaško, Zvezno republiko Jugoslavijo in Nekdanjo jugoslovansko republiko Makedonijo (2) ali v skladu s podobno uredbo o zunanji pomoči Skupnosti za Srbijo in Črno goro zaprosi za finančno pomoč za sodelovanje v programih Skupnosti.Uporabo sporazuma je treba periodično preverjati.Sporazum je treba odobriti –

         SKLENIL:
   Člen 1
   Okvirni sporazum med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti se potrdi v imenu Skupnosti.
   Besedilo sporazuma je priloženo temu sklepu (3).
   Člen 2
   1.   Posebne pogoje glede sodelovanja Srbije in Črne gore v programih Skupnosti, zlasti finančni prispevek, ki ga je treba plačati, mora v imenu Skupnosti določiti Komisija. Pri tem ji pomaga posebni odbor, ki ga imenuje Svet.
   2.   V primerih, ko Srbija in Črna gora prosi za zunanjo pomoč, se uporabijo postopki iz Uredbe (ES) št. 2666/2000 in podobnih uredb o zunanji pomoči Skupnosti za Srbijo in Črno goro, ki se lahko sprejmejo v prihodnosti.
   Člen 3
   Najkasneje tri leta po datumu začetka veljavnosti Sporazuma, nato pa vsaka tri leta, Komisija preveri izvajanje Sporazuma in o tem poroča Svetu. Poročilo, kjer je potrebno, spremljajo ustrezni predlogi.
   Člen 4
   Predsednik Sveta v imenu Skupnosti poskrbi za uradna obvestila, kakor je določeno v členu 10 Sporazuma.

      V Luxembourgu, 2. junija 2005

            Za Svet

            Predsednik

         L. FRIEDEN

      (1)  Privolitev z dne 10. maja 2005 (še ni bila objavljena v Uradnem listu).

      (2)  UL L 306, 7.12.2000, str. 1. Uredba, kakor je bila spremenjena z Uredbo (ES) št. 2415/2001(UL L 327, 12.12.2001, str. 3).

      (3)  Glej str. 14 tega Uradnega lista.